b'\n_START_ARTICLE_\nAndro Alujevi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1961 na ljubljanski Strojni fakulteti je na Fakulteti za naravoslovje in tehnologijo 1963 opravil specializacijo iz jedrske tehnike, doktoriral pa je 1973 v Londonu. Leta 1973 se je zaposlil na Vi\xc5\xa1ji tehni\xc5\xa1ki \xc5\xa1oli v Mariboru, predhodnici dana\xc5\xa1nje Fakultete za elektorotehniko, ra\xc4\x8dunalni\xc5\xa1tvo in informatiko, od 1981 kot redni profesor, hkrati pa je bil \xc5\xa1e raziskovalni svetnik na Institutu "Jo\xc5\xbeef Stefan" v Ljubljani. Njegovo o\xc5\xbeje podro\xc4\x8dje delovanja sta jedrska energetika in termoelastna plasti\xc4\x8dnost. Sodeloval je na posvetovanjih tako doma kot tudi v tujini in je avtor \xc5\xa1tevilnih znanstvenih objav v doma\xc4\x8dih in tujih knjigah ter revijah. Napisal je tudi ve\xc4\x8d u\xc4\x8dbenikov.'